ขุนศึก ศิษย์เกรียงไกร

ขุนศึก ศิษย์เกรียงไกร เป็นนักมวยไทยจากจังหวัดพิษณุโลก เจ้าของฉายา "ขุนศอกไร้มิตร"

 ประวัติ 
ขุนศึก มีชื่อจริงคือ อุเทน คำภักดี เริ่มฝึกมวยไทยตั้งแต่อายุ 10 ขวบ โดยมีบิดาของเขาเป็นครูมวยคนแรก และใช้ชื่อชก สิงห์ร้าย ลูกป่าขนุน ในการแข่งครั้งแรก โดยได้รับค่าตัวไฟต์ดังกล่าวที่ 60 บาท

จากนั้น บิดาของเขาได้พาแข่งในแถบหมู่บ้านและอำเภอใกล้เคียง กระทั่งครูศรพิษณุ ศิษย์ ป.ต.ท. เกิดความชื่นชอบในผลงานอย่างมาก จึงพาไปแข่งขันแถบจังหวัดอุตรดิตถ์และภาคเหนือตอนล่าง

ครั้นแล้วจึงพาไปฝากตัวกับบุญเลิศ โพธิ์ศรี ที่จังหวัดพิษณุโลก แล้วเปลี่ยนชื่อชกใหม่เป็น ขุนพลน้อย ส.มรกต โดยแข่งในระดับภูธรอีกประมาณ 30 ไฟต์ ก่อนเข้าแข่งขันรายการศึกวันทรงชัยที่กรุงเทพมหานคร

เขาได้ปะทะกับนักมวยไทยที่มีชื่อเสียงระดับแถวหน้า อาทิ เหนือชั้น ส.สมศักดิ์ชัย, เพชร ป.บูรพา และรัตนชัย ว.วลาพล แล้วได้แข่งออกรายการถ่ายทอดทางช่อง 9 จากการสนับสนุนของทองอยู่ ภิรมย์ทัพ โดยใช้ชื่อชก ขุนศึก สวนอาหารอิ่ม

ครั้นแล้ว เขาก็ได้รับการสนับสนุนจากเอ พัทยา ผู้ทำค่ายศิษย์เกรียงไกร แล้วได้เข้าแข่งขันรายการศึกมวยไทย 7 สี และศึกเกียรติเพชร ที่โดยโปรโมเตอร์ ชุ้น เกียรติเพชร

ด้วยผลงานที่สร้างความประทับใจต่อแฟนมวย ส่งผลให้เขาได้รับรางวัลคู่มวยดุเดือดประจำสัปดาห์ของศึกมวยไทย 7 สี อยู่บ่อยครั้ง โดยไฟต์ที่สร้างผลงาน อาทิ เมื่อครั้งที่ปะทะกับชาติสมัย ส.คณิตศร, น้ำเพชร ศิษย์โอ, หน้าสวน ศศิประภายิม และโดยเฉพาะอย่างยิ่งสิทธิชัย กิยารัตน์ ที่ปะทะกับขุนศึกถึง 7 ครั้ง

ขุนศึก ศิษย์เกรียงไกร เคยได้รับค่าตัวสูงสุดในรายการศึกมวยไทย 7 สี เมื่อครั้งปะทะกับงาเทา อรรถรุ่งโรจน์ ที่ 50,000 บาท และได้รับค่าตัวสูงสุดในการแข่งที่สนามมวยเวทีลุมพินี เมื่อครั้งปะทะกับปิ่นสยาม ส.อำนวยศิริโชค ที่ 75,000 บาท

พ.ศ. 2550 ขุนศึกได้รับเลือกให้เป็นหนึ่งในผู้เข้าแข่งขันศึกอีซูซุ ซูเปอร์คอมมอนเรล วีจีเอสเทอร์โบ ของสายเอ ที่เวทีมวยสยามอ้อมน้อยตรีเพชรอีซูซุ เปิดศึกอีซูซุคัพครั้งที่ 17 ศึกอีซูซุ ซูเปอร์คอมมอนเรล วีจีเอสเทอร์โบ

 ชีวิตส่วนตัว 
ขุนศึก เป็นบุตรของนายสุทิน คำภักดี และนางดวง คำภักดี ขุนศึกมีลูก 2 คน (ชาย 1 คน, หญิง 1 คน) ได้แก่ แทนคุณ คำภักดี(น้องแทนคุณ) และปานไพลิน คำภักดี(น้องข้าวเหนียว)

 กิจกรรมการกุศล 
ขุนศึก ศิษย์เกรียงไกร ยังมีผลงานการแข่งขันมวยไทยเพื่อการกุศล อาทิ วันที่ 10 สิงหาคม พ.ศ. 2555 ขุนศึกได้เข้าแข่งขันในคู่เอก ศึกวันทรงชัยนัดกุศล ที่เวทีโรงยิม ริมแม่น้ำปิง อำเภอเมืองกำแพงเพชร จังหวัดกำแพงเพชร โดยพบกับคู่ชกคือคฑาวุธ ส.วัชรยิม ซึ่งเป็นรายการแข่งขัน เพื่อหารายได้ช่วยเด็กนักเรียนสโมสรนักสู้ 10/08/55 - thairath.co.th

รวมถึงในวันที่ 22 พฤษภาคม พ.ศ. 2559 ขุนศึกได้เข้าแข่งขันในคู่เอก ศึกวันมวยไทย ห่างไกลยาเสพติด ที่โรงยิมเทศบาลนครแม่สอด จังหวัดตาก โดยพบกับคู่ชกคือประวิทย์ ศักดิ์เมืองแกลง ซึ่งเป็นการแข่งขันเพื่อหารายได้จัดซื้อวัสดุอุปกรณ์ ในภารกิจปราบปรามอาชญากรรมและสารเสพติด

 มรดกสืบทอด 
ในภายหลัง ขุนศึกได้ทำหน้าที่เป็นผู้ฝึกสอนมวยไทย ที่ค่ายมวย ส.รื่นรมย์ ในอำเภอแกลง จังหวัดระยอง โดยมีลูกศิษย์ที่สร้างผลงานในกรุงเทพมหานคร ได้แก่ เพชรน้ำดำ ส.รื่นรมย์ และลมหนาว ส.รื่นรมย์

 สถิติการแข่งขัน 
 วันที่ ผล คู่ชก รายการ สถานที่จัด วิธีชนะ ยก ไม่ทราบปี  ปิ่นสยาม ส.อำนวยศิริโชค  สนามมวยเวทีลุมพินี   ไม่ทราบปี ชนะ งาเทา อรรถรุ่งโรจน์ ศึกมวยไทย 7 สี  โดนศอก  22 พฤษภาคม พ.ศ. 2559  ประวิทย์ ศักดิ์เมืองแกลง ศึกวันมวยไทย ห่างไกลยาเสพติด โรงยิมเทศบาลนครแม่สอด จังหวัดตาก   30 เมษายน พ.ศ. 2559 ชนะ คนองศึก ศ.ศรีทอง   ชนะน็อก (เตะก้านคอ)  15 มีนาคม พ.ศ. 2559 ชนะ เพชรนิคม ศิษย์จ่านาย  อำเภอคลองขลุง จังหวัดกำแพงเพชร ชนะคะแนน  17 มกราคม พ.ศ. 2559 ชนะ หมูหิน  อำเภอลาดยาว จังหวัดนครสวรรค์ ชนะน็อก  10 สิงหาคม พ.ศ. 2555  คฑาวุธ ส.วัชรยิม ศึกวันทรงชัยนัดกุศล เวทีโรงยิม ริมแม่น้ำปิง อำเภอเมืองกำแพงเพชร จังหวัดกำแพงเพชร   พ.ศ. 2550 แพ้ เสือหวลเล็ก ลองบีชการ์เด้น ศึกอีซูซุ ซูเปอร์คอมมอนเรล วีจีเอสเทอร์โบ เวทีมวยสยามอ้อมน้อย แพ้น็อกทางเทคนิค 3 พ.ศ. 2549  แสงอาทิตย์ ศศิประภายิม     25 กันยายน พ.ศ. 2548 ชนะ สั่งยุทธ สกินเดียวยิม ศึกมวยไทย 7 สี    22 กรกฎาคม พ.ศ. 2546 แพ้ เพชรเอก ศิษย์จ่าไหว ศึกเกียรติเพชร สนามมวยเวทีลุมพินี แพ้คะแนน22 - Muaythai 2000 Site :: ผลการแข่งขันมวยไทย  ไม่ทราบปี  สิทธิชัย กิยารัตน์ ศึกมวยไทย 7 สี    ไม่ทราบปี  สิทธิชัย กิยารัตน์ ศึกมวยไทย 7 สี    ไม่ทราบปี  สิทธิชัย กิยารัตน์ ศึกมวยไทย 7 สี    ไม่ทราบปี  สิทธิชัย กิยารัตน์ ศึกมวยไทย 7 สี    ไม่ทราบปี  สิทธิชัย กิยารัตน์ ศึกมวยไทย 7 สี    ไม่ทราบปี  สิทธิชัย กิยารัตน์ ศึกมวยไทย 7 สี    ไม่ทราบปี  สิทธิชัย กิยารัตน์ ศึกมวยไทย 7 สี    ไม่ทราบปี  หน้าสวน ศศิประภายิม ศึกมวยไทย 7 สี    ไม่ทราบปี  น้ำเพชร ศิษย์โอ ศึกมวยไทย 7 สี  ชนะน็อก (ศอกซ้าย) 3 ไม่ทราบปี  ชาติสมัย ส.คณิตศร ศึกมวยไทย 7 สี    ไม่ทราบปี ชนะ สกลเพชร นครทองปาร์ควิวล์ ศึกมวยไทย 7 สี  ชนะน็อกทางเทคนิค 2 ไม่ทราบปี  รัตนชัย ว.วลาพล     ไม่ทราบปี  เพชร ป.บูรพา     ไม่ทราบปี  เหนือชั้น ส.สมศักดิ์ชัย    

 อ้างอิง 

หมวดหมู่:นักมวยไทยชาวไทย
หมวดหมู่:ผู้ฝึกสอนมวยไทย
หมวดหมู่:บุคคลจากอำเภอวังทอง
หมวดหมู่:บุคคลจากอำเภอแกลง
หมวดหมู่:นักมวยจากจังหวัดพิษณุโลก